India, u oficialment a Republica d'a India (en indi भारत गणराज्य Bhārat Gaṇarājya) ye un país situato a lo sud d'Asia. Ye o sieteno país más gran d'o mundo (3.287.590 km²) y o segundo con mayor población (1.293.057.000 d'habitants). Rodiato por l'Ocián Indico por o sud, a Mar Arabica a l'ueste y o Golfo de Bengala a l'este, India tien una linia de costa de 7.517 km. Muga a l'ueste con Pakistán, a lo norte y nordeste con Nepal, China y Bután, y a l'este con Bangladesh y Myanmar. Amanatos a las suyas costas d'o sud en l'Ocián Indico se troban as islas Maldivas y Sri Lanka.